
ДО:
Г-Н ГЕОРГИ СТОЯНОВ
УПРАВИТЕЛ 
НА „КИЙСТОУН БГ“ ООД
УЛ. ДЕДЕАГАЧ №25
9700 ГР. ШУМЕН

КОПИЕ ДО:
ОБЩИНА БЕЛЕНЕ 
ОБЩИНА ГУЛЯНЦИ 
ОБЩИНА ДОЛНА МИТРОПОЛИЯ 
ОБЩИНА ДОЛНИ ДЪБНИК 
ОБЩИНА ИСКЪР 
ОБЩИНА КНЕЖА 
ОБЩИНА ЛЕВСКИ 
ОБЩИНА НИКОПОЛ 
ОБЩИНА ПЛЕВЕН 
ОБЩИНА ПОРДИМ 
ОБЩИНАЧЕРВЕН БРЯГ
ОБЩИНА АПРИЛЦИ
ОБЩИНА ЛЕТНИЦА
ОБЩИНА ЛОВЕЧ
ОБЩИНА ЛУКОВИТ
ОБЩИНА ТЕТЕВЕН
ОБЩИНА ТРОЯН
ОБЩИНА УГЪРЧИН
ОБЩИНА ЯБЛАНИЦА
 

Относно: Инвестиционно предложение (ИП) „Извършване на дейности със строителни отпадъци - рециклиране  и оползотворяване на отпадъци, чрез влагане в обратни насипи на строителни площадки на дружеството на територията на области Плевен и Ловеч“

УВАЖАЕМИ ГОСПОДИН СТОЯНОВ,

Приемаме представената от Вас документация, заведена с вх. № 5457/04.11.2025 г. на РИОСВ Плевен, като информиране на компетентния орган по околна среда по чл. 95, ал. 1 от Закона за опазване на околната среда (ДВ бр. 91/25.09.2002 г.) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, обн. ДВ бр. 25/18.03.2003 г.), и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007 г.). 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Предмет на разглежданото ИП е извършване на дейности със строителни отпадъци (СО) - рециклиране и оползотворяване на отпадъци, чрез влагане в обратни насипи на строителни площадки, разположени на територията на области Плевен и Ловеч, съответно общини Белене, Гулянци, Долна Митрополия, Долни Дъбник, Искър, Кнежа, Левски, Никопол, Плевен, Пордим, Червен бряг, Априлци, Летница, Ловеч, Луковит, Тетевен, Троян, Угърчин и Ябланица.
С ИП се предвижда извършване на дейности по оползотворяване на отпадъци на мястото на тяхното образуване, както следва:
- дейности по рециклиране на отпадъци с код R5 Рециклиране/ възстановяване на други неорганични материали. 
- дейности по предварително третиране с код R12 Размяна на отпадъци за подлагане на някоя от дейностите с кодове R1 - R11 (трошене, сепариране). 
- дейности по изпълнение на обратни насипи с код R10 – обработване на земната повърхност, водещо до подобрения за земеделието и околната среда (насипване).
Строителните отпадъци, предвидени за оползотворяване, са с код и наименование както следва:
- 17 01 01 бетон, 
- 17 01 02 тухли, 
- 17 01 03 керемиди, плочки и керамични изделия, 
- 17 01 07 смеси от бетон, тухли, керемиди, плочки и керамични изделия, различни от упоменатите в 17 01 06, съгласно Наредба № 2/2014 г. за класификация на отпадъците,
- 17 03 02 асфалтови смеси, различни от упоменатите в 17 03 01,
- 17 05 04 почва и камъни, различни от упоменатите в 17 05 03, 
- 17 09 04 смесени отпадъци от строителство и събаряне, различни от упоменатите в 17 09 01, 17 09 02 и 17 09 03,
- 19 12 09 минерали, например пясък, камъни.
Предвижда се дейностите за рециклиране и оползотворяване на строителни отпадъци да се извършват на мястото на образуването им със следните съоръжения: мобилна трошачка Mesto Lokotrack LT 1213 S, с капацитет 400 т/час;  мобилна трошачка Tesab 10570, с капацитет 200 - 250 т/час; мобилна челюстна трошачка Apollo, с капацитет  200 - 250 т/час. При необходимост, предварителното раздробяване ще се извършва с хидравлична ножица, хидравличен чук и др.
ИП ще се реализира на временни строителни площадки, на територията на области Плевен и Ловеч, конкретното местоположение на които не е уточнено.

Съгласно становище на БДДР Плевен с изх. № ПУ-01-24(1)/26.01.2026 г., наш вх. № 5457-2/26.01.2026 г., реализацията на ИП: „Извършване на дейности със строителни отпадъци - рециклиране  и оползотворяване на отпадъци, чрез влагане в обратни насипи на строителни площадки на дружеството на територията на области Плевен и Ловеч“ е допустимо спрямо целите и мерките, определени в ПУРБ Дунавски район за периода 2022 - 2027 г. и ПУРН Дунавски район за периода 2022 - 2027 г., и не се очаква да окаже негативно въздействие върху водите и водните екосистеми, при спазване на мерките, посочени в т. 1 и законовите изисквания, посочени в т. 2 от становището. Същото е публикувано на страницата на БДДР на адрес: https://www.bd-dunav.bg/content/stanovishta-za-dopustimost/.
Описаното ИП самостоятелно попада в обхвата на т. 11, буква б) – инсталации и депа за обезвреждане и/или оползотворяване на отпадъци (невключени в Приложение № 1), Приложение № 2 към чл. 93, ал. 1,  т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ - гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на ИП не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
ИП не попада в обхвата на глава шеста, раздел II от ЗООС и не е необходимо провеждане на процедура за екологична оценка.

III. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007 г.) инвестиционно предложение „Извършване на дейности със строителни отпадъци - рециклиране  и оползотворяване на отпадъци, чрез влагане в обратни насипи на строителни площадки на дружеството на територията на области Плевен и Ловеч“, подлежи на оценка за съвместимост по реда на глава трета от Наредбата за ОС, чрез процедура по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.

ІV. За провеждане на процедура по преценка необходимостта за извършване на ОВОС е необходимо да представите в РИОСВ Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № 5457/ 04.11.2025 г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

							

С уважение, 

   
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

